text: [{"text_idx": "#000000", "text": "Tru\u0301bo\u00f0anarfer\u00f0in hja\u0301 Barnabasi og Paulusi"}, {"text_idx": "#000001", "text": "\u201eTa\u0301i\u00f0 teir nu\u0301 solei\u00f0is av Heilaga Andanum vo\u0301ru sendir u\u0301t, fo\u0301ru teir oman til Seleukia og fo\u0301ru ha\u00f0ani vi\u00f0 skipi til Ky\u0301pern.\u201c A\u0301postlas\u00f8gan 13.4"}, {"text_idx": "#000002", "text": "Barnabas var u\u0301r Ky\u0301pern, so kanska sigur ta\u00f0 seg sja\u0301lvt, at teir fo\u0301ru hagar fyrst. Ta\u00f0 er, me\u00f0an teir eru har, at Lukas \u2013 ta\u00f0 er hann, sum skriva\u00f0i A\u0301postlas\u00f8guna \u2013 fer at kalla Saul Paulus (A\u0301p. 13.16). Saul var j\u00f8diska navn hansara, Paulus ta\u00f0 grikska. Ta\u00f0 tykist, sum Barnabas at byrja vi\u00f0 hevur veri\u00f0 tann, sum leiddi, me\u00f0an Paulus hevur veri\u00f0 tann, i\u00f0 f\u00f8rdi or\u00f0i\u00f0 (A\u0301p. 14.12). Barnabas dugdi i\u0301 vi\u0301sdo\u0301mi si\u0301num at si\u0301ggja fyrimunin i\u0301 at lata ta\u00f0 vera solei\u00f0is."}, {"text_idx": "#000003", "text": "\u201ePaulus og teir, i\u00f0 vi\u00f0 honum vo\u0301ru, fo\u0301ru so vi\u00f0 skipi u\u0301r Pafus og komu til Perge i\u0301 Pamfy\u0301lia. Men Jo\u0301hannes skiltist fra\u0301 teimum og fo\u0301r aftur til Jeru\u0301salem.\u201c A\u0301postlas\u00f8gan 13.13"}, {"text_idx": "#000004", "text": "Legg til merkis, at nu\u0301 stendur ikki longur Barnabas og Saul, men Paulus og teir, i\u00f0 vi\u00f0 honum vo\u0301ru. Og ta\u00f0 o\u0301ro\u0301gva\u00f0i ikki Barnabas. Solei\u00f0is var hann bara."}, {"text_idx": "#000005", "text": "Pamfy\u0301lia er i\u0301 ti\u0301, vit i\u0301 dag kalla Turkalandi \u2013 heilt su\u00f0uri mo\u0301ti Mi\u00f0alhavinum. Ta\u00f0 var, me\u00f0an teir vo\u0301ru har, at Jo\u0301hannes ella Markus, sum hann er betur kendur, stingur i\u0301 sekkin og fer heim. Hetta kom seinni at hava ke\u00f0iligar avlei\u00f0ingar fyri samarbei\u00f0i\u00f0 millum Paulus og Barnabas. Barnabas og Markus vo\u0301ru systkinab\u00f8rn (Kol. 4.10). Helst ikki so l\u00f8gi\u00f0, at Barnabas var eymur um systkinabarni\u00f0. Men vit fa\u0301a varhugan av, at ho\u0301ast Barnabas og Markus ikki h\u00f8vdu veri\u00f0 i\u0301 slekt, so hev\u00f0i Barnabas kortini veri\u00f0 eymur um hann."}, {"text_idx": "#000006", "text": "\u201eTeir hildu nu\u0301 a\u0301fram u\u0301r Perge og komu til Antiokia i\u0301 Pisidia. Har fo\u0301ru teir inn i\u0301 sy\u0301nagoguna sabbatin og settust."}, {"text_idx": "#000007", "text": "... \u201eTit menn, br\u00f8\u00f0ur! Hava tit or\u00f0 at a\u0301minna fo\u0301lki\u00f0 vi\u00f0, so tali\u00f0!\u201c"}, {"text_idx": "#000008", "text": "Ta\u0301 reistist Paulus, ...\u201c A\u0301postlas\u00f8gan 13.14-16"}, {"text_idx": "#000009", "text": "Teir fo\u0301ru nor\u00f0eftir og komu til Antiokia i\u0301 Pisidia. Eftir m\u00f8ti\u00f0 i\u0301 sy\u0301nagoguni (A\u0301p. 13.43) \u201efylgdu no\u0301gvir J\u00f8dar og gudr\u00e6ddir tru\u0301skiftingar Paulusi og Barnabasi\u201c. Legg til merkis ey\u00f0mju\u0301kleika Barnabasar, ta\u00f0 var i\u0301 lagi, at hann fo\u0301r meira og meira i\u0301 bakgrundina. Endama\u0301l hansara var ju\u0301 at navn Harrans skuldi hava framgongd, ikki at hann skuldi fa\u0301a hei\u00f0ur og vi\u00f0urkenning."}, {"text_idx": "#000010", "text": "Barnabas og Markus vo\u0301ru systkinab\u00f8rn. Helst ikki so l\u00f8gi\u00f0, at Barnabas var eymur um systkinabarni\u00f0. Men vit fa\u0301a varhugan av, at ho\u0301ast Barnabas og Markus ikki h\u00f8vdu veri\u00f0 i\u0301 slekt, so hev\u00f0i Barnabas kortini veri\u00f0 eymur um hann."}, {"text_idx": "#000011", "text": "\u201eTeir ... fo\u0301ru til Ikonium.\u201c"}, {"text_idx": "#000012", "text": "\u201eI\u0301 Ikonium fo\u0301ru teir nu\u0301 saman inn i\u0301 sy\u0301nagogu J\u00f8danna og tala\u00f0u so, at sto\u0301r mongd, b\u00e6\u00f0i av J\u00f8dum og Grikkum, kom til tru\u0301gv.\u201c A\u0301postlas\u00f8gan 13.51 og 14.1"}, {"text_idx": "#000013", "text": "Teir fo\u0301ru eystureftir og komu til Ikonium og fo\u0301ru \u201esaman\u201c inn i\u0301 sy\u0301nagoguna. Ti\u0301verri gj\u00f8rdist mo\u0301tst\u00f8\u00f0an har so sto\u0301r, at teir noyddust at fly\u0301ggja til by\u0301irnar Lystra og Derbe. Ta\u00f0 var i\u0301 Lystra, at Paulus gr\u00f8ddi ein lamnan mann, og fo\u0301lki\u00f0 kalla\u00f0i Barnabas Zeus og Paulus Hermes (A\u0301p. 14.12). Hildi\u00f0 var, at gudurin Zeus var fa\u00f0ir Hermes, og at Hermes var bo\u00f0berin hja\u0301 gudunum. Hatta ly\u0301sir v\u00e6l, hvussu fo\u0301lk hava mett Paulus og Barnabas. Barnabas hevur veri\u00f0 mettur sum tann vi\u00f0 st\u00f8rri myndugleika, me\u00f0an Paulus hevur veri\u00f0 tann, sum f\u00f8rdi or\u00f0i\u00f0."}, {"text_idx": "#000014", "text": "Vit si\u0301ggja aftur, hvussu v\u00e6l teir virka\u00f0u saman, eisini ta\u0301 i\u00f0 umst\u00f8\u00f0urnar vo\u0301ru torf\u00f8rar."}, {"text_idx": "#000016", "text": "\u201eHa\u00f0ani fo\u0301ru teir vi\u00f0 skipi til Antiokia, sta\u00f0i\u00f0, har teir vo\u0301ru fingnir na\u0301\u00f0i Guds til verki\u00f0, i\u00f0 teir nu\u0301 h\u00f8vdu fullf\u00f8rt."}, {"text_idx": "#000017", "text": "Ta\u0301i\u00f0 teir komu hagar, kalla\u00f0u teir saman samkomuna og s\u00f8gdu teimum fra\u0301 sto\u0301rverkunum, i\u00f0 Gud hev\u00f0i gj\u00f8rt vi\u00f0 teimum, og at Hann hev\u00f0i lati\u00f0 heidningunum upp dyr tru\u0301arinnar."}, {"text_idx": "#000018", "text": "Og so vo\u0301r\u00f0u teir hja\u0301 l\u00e6risveinunum har ikki so stutta ti\u0301\u00f0.\u201c"}, {"text_idx": "#000019", "text": "Saul kom heim aftur sum Paulus. Tru\u0301bo\u00f0anarfer\u00f0in hev\u00f0i ikki bara veri\u00f0 evangeliinum at frama, hon hev\u00f0i eisini veri\u00f0 Paulusi at frama. Barnabas hev\u00f0i veri\u00f0 honum go\u0301\u00f0ur."}, {"text_idx": "#000022", "text": "Ny\u0301ggjastu u\u0301r Lurta og hygg"}]